Návrh nariadenie Rady o implementácii Dohody o oslobodení multičipových integrovaných obvodov (MCP) od cla zmenou a doplnením prílohy I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku /* KOM/2006/0061 v konečnom znení - ACC 2006/0017 */





[pic] | KOMISIA EURÓPSKYCH SPOLOČENSTIEV | Brusel, 15.2.2006 KOM(2006) 61 v konečnom znení 2006/0017 (ACC) Návrh NARIADENIE RADY o implementácii Dohody o oslobodení multičipových integrovaných obvodov (MCP) od cla zmenou a doplnením prílohy I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku (predložený Komisiou) DÔVODOVÁ SPRÁVA KONTEXT NÁVRHU | 110 | Dôvody a ciele návrhu Multičipové integrované obvody alebo multičipové súbory (ďalej len MCP) predstavujú relatívne novú kategóriu polovodičovej zostavy, ktorá v decembri 1996, teda období, keď bola uzatvorená dohoda ITA (Dohoda WTO o informačných technológiách) uplatňujúca mechanizmus znižovania colných sadzieb, neexistovala. Keby MCP existovali v čase rokovaní o dohode ITA, je pravdepodobné, že by boli do tejto dohody zaradené s nulovou colnou sadzbou. Päť členov Konferencie o polovodičoch na úrovni vlád/orgánov (Government/ Authorities Meeting on Semiconductors, ďalej len GAMS), ktorými sú Európske spoločenstvo zastúpené Európskou komisiou, Japonsko, Kórea, Spojené štáty a čínsky Tchaj-pej, rokovali o dohode o oslobodení multičipových integrovaných obvodov (MCP) od cla (ďalej len dohoda o MCP). | 120 | Všeobecný kontext Rozhodnutím Rady 2005/964/ES z 21. decembra 2005 Rada v mene Európskeho spoločenstva uzatvorila Dohodu o oslobodení multičipových integrovaných obvodov od cla. | 130 | Existujúce ustanovenia v oblasti návrhu Tento návrh na nariadenie Rady by implementoval uzatvorenie Dohody o MCP zmenou a doplnením prílohy I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku. | 141 | Súlad s inými politikami a cieľmi Únie Návrh by podporil konkurencieschopnosť príslušného európskeho výrobného odvetvia. | KONZULTÁCIE SO ZAINTERESOVANÝMI STRANAMI A HODNOTENIE VPLYVU | Konzultácie so zainteresovanými stranami | 219 | Príslušné európske výrobné odvetvie považuje Dohodu o MCP za kľúčovú iniciatívu na podporu konkurencieschopnosti európskeho výrobného odvetvia polovodičov. | Získavanie a využívanie expertízy | 229 | Cieľom tohto návrhu je iba implementovať medzinárodnú dohodu uzatvorenú Spoločenstvom. | 230 | Hodnotenie vplyvu Tento návrh si nevyžaduje hodnotenie vplyvu. Nie je možné uvažovať o žiadnych ďalších regulačných prístupoch. | PRÁVNE PRVKY NÁVRHU | 305 | Zhrnutie navrhovaných opatrení Navrhované nariadenie by znížilo všetky colné sadzby a iné clá a poplatky uplatňované na MCP na nulovú hodnotu. Dátum vstupu Dohody o MCP do platnosti je ešte stále potrebné dohodnúť s ostatnými štyrmi stranami, ktoré ju ratifikovali. Predpokladá sa, že Dohoda o MCP by vstúpila do platnosti 1. apríla 2006. | 310 | Právny základ Navrhované nariadenie sa zakladá na článku 133 Zmluvy o založení Európskeho spoločenstva. | 329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. | Zásada proporcionality Návrh je v súlade so zásadou proporcionality z nasledujúceho(-ich) dôvodu(-ov). | 331 | Navrhované nariadenie sa obmedzuje na to, čo je nevyhnutne potrebné na implementáciu medzinárodnej dohody uzatvorenej Spoločenstvom. | 332 | Navrhovaným nariadením nevznikne žiadna dodatočná administratívna záťaž. | Výber nástrojov | 341 | Navrhované nástroje: nariadenie. | 342 | Iné prostriedky by neboli primerané z nasledujúceho(-ich) dôvodu(-ov). Nariadenie je jediným možným prostriedkom na zmenu a doplnenie existujúcich právnych ustanovení. | VPLYV NA ROZPOčET | 401 | Z hľadiska rozpočtu sa odhaduje, že v dôsledku oslobodenia multičipových integrovaných obvodov od cla sa colné príjmy do rozpočtu EÚ znížia približne o 7,9 miliónov eur ročne. | 1. 2006/0017 (ACC) Návrh NARIADENIE RADY o implementácii Dohody o oslobodení multičipových integrovaných obvodov (MCP) od cla zmenou a doplnením prílohy I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, so zreteľom na návrh Komisie[1], keďže: (1) Nariadením Rady (EHS) č. 2658/87[2] sa ustanovila nomenklatúra tovaru, ďalej označovaná len ako kombinovaná nomenklatúra, a stanovili sa zmluvné colné sadzby Spoločného colného sadzobníka. (2) Rada svojím rozhodnutím 2005/964/ES[3] uzatvorila v mene Európskeho spoločenstva Dohodu o oslobodení multičipových integrovaných obvodov (MCP) od cla (ďalej len dohoda). (3) Dohodou sa znižujú všetky colné sadzby a iné clá a poplatky uplatňované na MCP na nulovú hodnotu. (4) Listiny o schválení doručili štyri strany generálnemu tajomníkovi Rady Európskej únie ako depozitárovi menovanému dohodou. Podľa článku 7 písm. a) dohody tieto štyri strany súhlasili, že dohoda vstúpi do platnosti [1. apríla 2006]. (5) Dohoda by mala byť teraz implementovaná zmenou a doplnením prílohy I k nariadeniu Rady (EHS) č. 2658/87, PRIJALA TOTO NARIADENIE: Článok 1 V prílohe I časti jeden oddiele II s označením Osobitné ustanovenia nariadenia (EHS) č. 2658/87 sa dopĺňa písmeno G s označením Oslobodenie multičipových integrovaných obvodov (MCP) od cla, ako je to uvedené v prílohe k tomuto nariadeniu. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Uplatňuje sa od [1. apríla 2006]. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA G. Oslobodenie multičipových integrovaných obvodov (MCP) od cla 2. Oslobodenie od cla sa ustanovuje pre multičipové integrované obvody (MCP) pozostávajúce z dvoch alebo viacerých navzájom prepojených monolitických integrovaných obvodov nedeliteľne kombinovaných na všetky účely, či už na jednej alebo na viacerých izolačných polovodičových podložkách, s montážnymi rámčekmi alebo bez nich, ale bez ďalších aktívnych či pasívnych obvodových prvkov. 3. Tovar oprávnený na toto oslobodenie od cla je zahrnutý pod tieto kódy: 8418, 8422, 8450, 8466, 8473, 8517, 8518, 8522, 8523, 8525, 8528, 8529, 8530, 8531, 8535, 8536, 8537 , 8538, 8543, 8548, 8708, 9009, 9026, 9031, 9504. 4. Pri predložení colného vyhlásenia na prepustenie multičipových integrovaných obvodov do voľného obehu colným orgánom členského štátu v kolónke 44 Jednotného colného dokladu (JCD) deklarant uvedie referenčné číslo C500. LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Návrh na nariadenie Rady, ktorým sa implementuje Dohoda o oslobodení multičipových integrovaných obvodov (MCP) od cla. 2. ROZPOČTOVÉ POLOŽKY: Kapitola a článok: Kapitola 12 – Článok 120 Suma zahrnutá do rozpočtu na príslušný rok: 12 905 400 000 eur 3. FINANČNÉ DÔSLEDKY ( Návrh nemá žiadne finančné dôsledky x Návrh nemá žiadne finančné dôsledky na výdavky, ale má finančné dôsledky na príjmy, a to nasledujúcim účinkom: (miliónov eur zaokrúhlených na jedno desatinné miesto) Rozpočtová položka | Príjmy[4] | 12-mesačné obdobie začínajúce sa od 1.4.2006 | 2006 | Článok 1 | Dôsledky na vlastné zdroje | -7,9 miliónov eur | -5,9 miliónov eur | Článok ... | Dôsledky na vlastné zdroje | Situácia po opatrení | 2007 | 2008 | 2009 | 2010 | 2011 | Článok 1 | -7,9 miliónov eur* | -7,9 miliónov eur* | -7,9 miliónov eur* | -7,9 miliónov eur* | -7,9 miliónov eur* | Článok ... | 4. OPATRENIA PROTI PODVODOM N.A. 5. ĎALŠIE POZNÁMKY Objem cla, ktoré sa v súčasnosti odvádza v EÚ za multičipové integrované obvody, sa odhaduje na základe údajov poskytnutých združením príslušného európskeho výrobného odvetvia. * Upozorňujeme, že je pravdepodobné, že clá a iné poplatky uplatňované na multičipové integrované obvody sa v každom prípade zrušia, buď v dôsledku kola obchodných rokovaní v Dauhá, alebo v dôsledku inej dohody, ktorá môže byť uzatvorená pod záštitou Svetovej obchodnej organizácie (WTO). [1] Ú. v. EÚ C xx, xx.xx.xxxx, s.xx. [2] Ú. v. EÚ L 256, 7.9.1987, s. 1., v znení neskorších zmien [3] Ú. v. EÚ L 349, 31.12.2005, s. 24. [4] Čo sa týka tradičných vlastných zdrojov (poľnohospodárske clá, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odčítaní 25 % nákladov na výber.